Diari Oficial de la Generalitat Valenciana


Sumari del DOGV 5660, del 14-12-2007 (2007/15869)

Informació pública de l'alternativa tècnica per al desenvolupament i l'execució del Programa d'Actuació Integrada del Sector NPR-2 Gallipont Sud de Riba-roja de Túria.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15554


Data del document
:   11-12-2007

Organisme emissor
:   Agrupació d'Interés Urbanístic de la Unitat d'Execució NPR2 Gallipont Sur

Tipus de document
:   Informació Pública

Descriptors 

:   * Riba-roja de Túria
    * pla d'urbanisme

Informació pública de l'alternativa tècnica per al desenvolupament i l'execució del Programa d'Actuació Integrada del Sector NPR-2 Gallipont Sud de Riba-roja de Túria. [2007/15170]  
L'Ajuntament de Riba-roja de Túria, en sessió plenària celebrada el 27 de juliol de 2007, ha acordat obrir el procediment per a la gestió indirecta del Programa d'Actuació Integrada del Sector NPR-2 Gallipont Sud de Riba-roja de Túria, que aprova les bases particulars reguladores per a la selecció i adjudicació del programa. Este acord ha sigut publicat en el Diari Oficial de la Comunitat Valenciana número 5611, de data 2 d'octubre de 2007.  
L'Agrupació d'Interés Urbanístic de la Unitat d'Execució NPR2 del Pla General d'Ordenació Urbana de Riba-roja de Túria, CIF A82988641 i domicili a efectes de notificacions a Riba-roja de Túria, avinguda Pacadar, 8, CP 46918, representada per Justo Badía March, com a aspirant a urbanitzador, formularà proposta de programa d'actuació integrada l'objecte del qual serà el desenvolupament i la urbanització del sector NPR-2 Gallipont Sud.  
D'acord amb allò establit en l'article 134 de la Llei Urbanística Valenciana, i amb posterioritat a l'avís practicat als titulars cadastrals de drets afectats per l'actuació proposada, se sotmetrà a informació pública, durant el període d'un mes, els documents assenyalats en les lletres a i f de l'article 126 de l'esmentada llei, integrants de l'alternativa tècnica proposada, mitjançant la inserció d'este anunci en el Diari Oficial de la Comunitat Valenciana i en un diari no oficial d'àmplia difusió a Riba-roja de Túria. Se sotmet a informació pública; memòria de programa, document justificatiu d'integració territorial, pla parcial, projecte d'urbanització, estudi d'integració paisatgística, informe de recursos hídrics i estudi acústic.  
Es fa constar que, d'acord amb el que establix l'article 134.2 de la Llei Urbanística Valenciana, es protocol·litzarà la documentació abans esmentada, mitjançant una acta autoritzada pel notari de Benaguasil Manuel Cerdá García del Moral, i se'n depositarà una altra còpia a l'Ajuntament de Riba-roja de Túria.  
Durant el període d'exposició pública, de conformitat amb l'article 298, del Reglament d'Ordenació i Gestió Territorial i Urbanística, es podrà examinar la documentació i presentar al·legacions, tant a la notaria referida anteriorment, situada al carrer del Castell, 4-1a, de Benaguacil, de dilluns a divendres, en horari de 10.00 hores a 13.00 hores, i a l'Ajuntament de Riba-roja de Túria, de dilluns a divendres, en horari de 09.00 hores a 14.00 hores. No obstant això, els tècnics redactors convocaran a una reunió informativa tots aquells propietaris que ho demanen.  
Valga també este anunci com a avís a tots aquells propietaris desconeguts o titulars cadastrals l'adreça dels quals no conste o conste errònia en el cadastre, de conformitat amb el que establix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i per la qual cosa este anunci té caràcter d'edicte.  
Riba-roja de Túria, 11 de desembre de 2007.- El representant de l'Agrupació d'Interés Urbanístic Unitat d'Execució NPR2 de Riba-roja de Túria: Justo Badía March.